આ વીડિયોમાં હાફિઝ સઇદે કહ્યું છે કે, પાકિસ્તાની સરકાર પર તેમની ધરપકડ માટે દબાણ કરવામાં આવ્યું હતું, જે પછી તેમને નજરબંધ કરવામાં આવ્યા. આ દબાણ માટે ભારત સરકાર અને પીએમ મોદી જવાબદાર હોવાનો તેમનો દાવો છે. તેમણે આગળ કહ્યું કે, 'ભારતના દબાણમાં આવીને જ પાકિસ્તાન સરકારે મને નજરબંધ રાખ્યો છે. જમાત ઉત દાવાથી પાકિસ્તાનને કોઇ તકલીફ નથી. જમાત ઉત દાવા તો પાકિસ્તાનમાં લોકોની રક્ષા કરે છે અને તેમના માટે પોતાની જાત કુરબાન કરે છે. મેં કાશ્મીરમાં અનેક સેમિનાર અને રેલીઓ કાઢવાની યોજના બનાવી, એ પછી ભારત સરકારે પાકિસ્તાન પર દબાણ કર્યું અને મને નજરબંધ કરવામાં આવ્યો.'